Source: http://svetelneznecistenie.sk/index.php/legislativa-na-slovensku/
Timestamp: 2018-10-20 19:19:29+00:00
Document Index: 16539862

Matched Legal Cases: ['§ 22', '§ 29', '§ 20', '§ 20', '§ 62', '§ 29', '§ 13', '§ 5', '§ 6', '§ 3', '§ 127', '§ 5', '§ 3', '§ 127', '§ 127', '§ 5', 'súd ', '§ 3', '§ 127', '§ 71', '§ 71', '§ 2', '§ 60', '§ 60', '§ 1', '§ 8', '§ 10', '§ 15', '§ 15', '§ 15', '§ 1', '§ 144', '§ 144', '§ 47', '§ 13', '§ 14', '§ 13', '§ 15', '§ 14', '§ 13', '§ 14', 'čl. 2']

Legislatíva na Slovensku – Svetelné znečistenie
Home / Legislatíva na Slovensku
1. Svetelné znečistenie verzus rušivé svetlo – vymedzenie pojmov
f) „rušivé svetlo“ je časť svetla zo svetelného zariadenia, ktorá neslúži na účel, na ktorý bolo zariadenie navrhnuté.
— svetlo, ktoré nevhodne dopadá mimo plochu, ktorá má byť osvetlená,
— rozptýlené svetlo v susedstve svetelného zariadenia,
— žiaru oblohy, čo je zjasnenie nočnej oblohy spôsobené priamym a nepriamym odrazom žiarenia (viditeľného a neviditeľného) rozptyľovaného zložkami atmosféry (molekulami plynu, aerosólov a pevných častíc) v smere pozorovania;
Ako je uvedené vyššie, rušivé svetlo je iba jeden zo zdrojov (alebo časťou) svetelného znečistenia. Ďalším zdrojom (alebo časťou) svetelného znečistenia môže byť aj svetlo, ktoré nie je rušivé, ale je neužitočné, dokonca aj svetlo užitočné – svetlo, ktoré slúži na účel, na ktoré bolo zariadenie navrhnuté. Osvetlené predmety alebo priestory totiž vidíme v dôsledku odrazu užitočného svetla od ich povrchu a technicky zabezpečiť, aby odrazené svetlo skončilo iba na sietnici nášho oka žiaľ nevieme. Taktiež k nepriaznivým vplyvom umelého osvetlenia na životné prostredie môže dochádzať aj v priestore medzi samotným zdrojom svetla a osvetľovaným predmetom.
Ďalším všeobecne záväzným právnym predpisom, ktorý definuje iba pojem „rušivé svetlo“, je vyhláška MZ SR č.539/2007 Z. z. [6], ktorá v uvádza:
[3] Cinzano, P., Falchi, F., Elvidge, C. D.,http://web.archive.org/web/20160827215255/http://www.darksky.org/page/Glossary Baugh, K. E., 2000: The artificial night sky brightness mapped from DMSP Operational Linescan System measurements, Monthly Notices of the Royal Astronomical Society, 318, p.641-657, http://www.lightpollution.it/cinzano/download/mnras_paper.pdf
Ochrana obyvateľov pred optickým žiarením je daná zákonom č. 355/2007 Z. z. o ochrane, podpore a rozvoji verejného zdravia [1]:
§ 22 ods. 2: Telovýchovno-športové zariadenie sa umiestňuje tak, aby jeho činnosť neovplyvňovala nepriaznivo okolie, najmä obytnú zástavbu hlukom, prachom alebo svetlom.
§ 29 Optické žiarenie v životnom prostredí
Fyzická osoba – podnikateľ a právnická osoba, ktoré používajú alebo prevádzkujú umelé zdroje ultrafialového, infračerveného, laserového alebo iného optického žiarenia na iné účely ako osvetlenie podľa § 20 ods. 1 (ďalej len „prevádzkovateľ umelých zdrojov optického žiarenia“), sú povinné
pričom pod „iné účely ako osvetlenie podľa § 20 ods. 1“ sa rozumie osvetľovanie vnútorných priestorov budov a „vykonávacím predpisom podľa § 62 písm. o)“ je v konečnom dôsledku vyhláška MZ SR č. 539/2007 Z. z. [2].
Pri porušení povinnosti podľa § 29 sa dopúšťa prevádzkovateľ umelých zdrojov optického žiarenia správneho deliktu podľa:
Časové úseky. Vyhláška rozdeľuje limitné hodnoty pre osvetlenosť a svietivosť na dva časové úseky, pred 22.00 hodinou a po nej. Pre druhý časový úsek (po 22.00 h) však neurčuje koniec platnosti daného časového úseku. Vzhľadom na to, že limitné hodnoty vo vyhláške vychádzajú z technickej normy STN EN 12464-2 [3] (ktorej sa venujeme ďalej v tejto kapitole), je možné predpokladať, že pod druhým časovým úsekom sa rozumie čas nočného pokoja. Čas nočného pokoja nie je v SR všeobecne ustanovený všeobecným záväzným právnym predpisom, môže byť však určený všeobecnými záväznými nariadeniami orgánovi samosprávy. V zákone č. 272/1994 Z. z. o ochrane zdravia ľudí [4] (§ 13n ods. 2) však pre určenie hygienických limitov hluku je nočný čas považovaný za čas medzi 22.00 a 6.00 h. Spravidla sa aj pri objektivizácii rušivého svetla považuje za čas nočného pokoja čas medzi 22.00 a 6.00 h.
Nepochopiteľné sa môže zdať časové obmedzenie pre určenie limitných hodnôt jasu fasád budov (Lav, Lmax), kde vyhláška uvádza limity iba do 22.00 h. Núka sa špekulácia, že po 22.00 h nie sú vyhláškou dané žiadne limity pre tieto hodnoty. Porovnaním s technickou normou STN EN 12464-2 [3] sa však dá predpokladať, že vo vyhláške sa pod daným časovým obmedzením rozumie to, že dané limitné hodnoty sú platné aj do 22.00 h, teda vždy.
Hranice ekologický zón. Problematickým môže byť hodnotenie objektivizácie, keď zdroj rušivého svetla sa nachádza v jednej ekologickej zóne (napr. E3 – centrum malého mesta) a obytné miestnosti v zóne inej (napr. E2 – už za hranicami vytýčeného centra malého mesta). V takomto prípade vertikálna osvetlenosť Ev sa má hodnotiť podľa zóny, kde k expozícii obyvateľstva dochádza (teda v E2). Diskutabilná môže byť svietivosť zdrojov svetla I. Svietivosť je totiž fyzikálna veličina, ktorá sa určuje pre zdroj svetla (teda v zóne E3), k rušivému účinku však dochádza v zóne obytných miestností (teda v zóne E2). Čo sa týka rušivého jasu zdrojov svetla (Lav, Lmax), tie sa merajú z okien obytných miestností, teda by mali byť hodnotené podľa zóny, kde k rušivému účinku dochádz (v zóne E2).
Vyššie rozoberaná vyhláška (č.539/2007 Z. z. [2]) vo svoje podstate pri určovaní limitných hodnôt vychádza z technickej normy STN EN 12464-2 [3]:
4.5 Rušivé svetlo
Na ochranu a zlepšenie nočného prostredia treba kontrolovať rušivé svetlo (známe aj ako svetelné znečistenie), ktoré môže prinášať fyziologické a ekologické problémy pre okolité prostredie a ľudí.
Medzné hodnoty pre rušivé svetlo z vonkajších osvetľovacích sústav na minimalizáciu problémov pre ľudí, flóru a faunu sú v tabuľke 2 …
Mimo čas nočného pokoja a)NP V čase nočného pokoja Mimo čas nočného pokoja V čase nočného pokoja Priečelie
budovy Reklamné a informačné tabule
ULR je pomerná časť svetelného toku svietidla (svietidiel), vyžiarená nad horizont v jeho (ich) inštalovanom mieste a polohe, v %;
Lb je najvyšší priemerný jas priečelia budovy v cd.m-2;
Vypočítané hodnoty Ev, I, ULR, Lb, Ls a TI musia byť uvedené v projektovej dokumentácii.
Hodnoty Ev, Lb a Ls musia byť overené meraním pri zvážení všetkých predpokladaných návrhov.
4.7.2 Podanie farieb
… Pre objektívnu charakteristiku vlastností zdrojov svetla z hľadiska podania farieb bol zavedený všeobecný index podania farieb Ra …. Minimálne hodnoty všeobecného indexu podania farieb pre rôzne priestory, úlohy alebo činnosti sú uvedené v …
Rozsah platnosti. Táto technická norma je primárne určená osvetľovaniu vonkajších pracovných priestorov (napr. obchodné domy, parkoviská, staveniská, farmy, čerpacie stanice PH, priemyselné a skladovacie priestory, železnice a pod.). Vzhľadom na to, že na limitné hodnoty rušivého svetla z iných vonkajších svetelných zdrojov technické normy nie sú, v praxi dochádza k zovšeobecneniu danej normy a limitné hodnoty sa používajú aj v ostatných prípadoch, vrátane rušivého svetla z verejného osvetlenia (výnimkou je norma STN EN 12193 – Svetlo a osvetlenie – osvetlenie športovísk, ktorá je však v časti rušivého svetla veľmi podobná s touto normou).
§ 5 ods. 2: Zmeny v intenzite a zmeny farby svetla zo zdrojov podľa odseku 1 nesmú byť v obytnej miestnosti pozorovateľné,
pričom pod „zdrojmi podľa odseku 1“ sa rozumejú „osvetľovacie zariadenia vo vonkajšom prostredí, ako sú reklamné pútače, osvetľovacie zariadenia nádvorí závodov, stavebných dvorov, parkovísk a podobné zariadenia okrem verejného osvetlenia“.
Vyhláška ďalej uvádza, že:
§ 6 ods. 2: Zmeny intenzity a zmeny farby rušivých zdrojov svetla sa hodnotia subjektívne. Zmeny jasu zistené priamym pohľadom na vonkajšie zdroje rušivého svetla umiestnené nižšie ako okno obytnej miestnosti sa nehodnotia, ak nevyvolajú pozorovateľnú zmenu osvetlenia obytnej miestnosti. Zdroje svetla v miestnosti sú pri hodnotení vypnuté.
Ako postupovať. Najjednoduchšia cesta je priama dohoda medzi sťažovateľom a prevádzkovateľom osvetlenia. V prípade neúspechu sa sťažovateľ môže svojou sťažnosťou na takéto rušivé svetlo obrátiť na príslušný úrad verejného zdravotníctva, v ktorého kompetencii je danú situáciu riešiť podľa zákona č. 355/2007 Z. z [2]. So sťažnosťou je však možné obrátiť sa aj na príslušný obecný, miestny alebo mestský úrad (hlavne v obciach a v menších mestách), ktoré sa môžu s prevádzkovateľom takéhoto osvetlenia dohodnúť, prípadne nariadiť nápravu. Samotná sťažnosť musí podľa zákona č. 9/2010 Z. z.. o sťažnostiach [3] spĺňať určité pravidlá. Nesmie byť napríklad anonymná (musí obsahovať meno, priezvisko a adresu sťažovateľa), sťažovateľ však môže požiadať o utajenie svojej totožnosti. Sťažnosť môže byť podaná aj ústne (do záznamu).
Vyhláška sa venuje aj zariadeniam používaným na reklamu a pri verejných predstaveniach (napr. laserové zariadenia):
§ 3 ods. 3: Zariadenia so zdrojmi optického žiarenia používané na reklamu a pri verejných predstaveniach musia byť inštalované tak, aby sa vylúčilo ohrozenie, rušenie alebo obťažovanie osôb v okolí priamymi lúčmi alebo odrazeným žiarením; pri používaní laserových zariadení na verejné predstavenia svetelné zväzky lúčov nesmú zasiahnuť oči osôb v okolí ani okná miestností okolitých budov.
Obťažovanie svetlom rieši aj Občiansky zákonník (zákon č. 40/1964 Zb.) [1]:
§ 127 ods. 1: Vlastník veci sa musí zdržať všetkého, čím by nad mieru primeranú pomerom obťažoval iného alebo čím by vážne ohrozoval výkon jeho práv. Preto najmä … nesmie nad mieru primeranú pomerom obťažovať susedov hlukom, prachom, … svetlom … a vibráciami …
§ 5 Ak došlo k zrejmému zásahu do pokojného stavu, možno sa domáhať ochrany na obci. Obec môže predbežne zásah zakázať alebo uložiť, aby bol obnovený predošlý stav. Tým nie je dotknuté právo domáhať sa ochrany na súde.
§ 3 ods. 2: Fyzické a právnické osoby, štátne orgány a orgány miestnej samosprávy dbajú o to, aby nedochádzalo k ohrozovaniu a porušovaniu práv z občianskoprávnych vzťahov a aby sa prípadné rozpory medzi účastníkmi odstránili predovšetkým ich dohodou.
Ide tu v podstate o právnu úpravu susedských vzťahov, ktoré vznikajú predovšetkým medzi vlastníkmi susediacich nehnuteľností, pričom jeden z výpočtov, čím sa nesmie susedov obťažovať je svetlo.
Sused. Podľa odborných výkladov Občianskeho zákonníka a príkladov z judikatúry [2, 3] nemusí ísť vždy o bezprostredných susedov, ktorí majú spoločnú hranicu, ale môžu prichádzať do úvahy i ďalší, vzdialenejší susedia v širšom okolí, ak je medzi nimi zachovaná taká miestna súvislosť, že výkonom vlastníckych práv jedného môže nedovolene zasahovať do chránených práv druhého. Za susedov môžu byť považované tak fyzické osoby ako aj právnické osoby, prípadne aj štát, a to ako vlastníci či už nehnuteľných alebo hnuteľných vecí. Týka sa to tak povinností, ako aj práv (napríklad obec, ako vlastník susediacich nehnuteľnosti, má vyplývajúce povinnosti z § 127 a naopak, obec je oprávnená domáhať sa svojich práv podľa § 127).
Nad mieru primeranú pomerom. Pojem „nad mieru primeranú pomerom” treba vykladať objektívne a súdy sa neuspokojujú so subjektívnym stanoviskom žalobcov a vykonávajú zistenia, ktoré môžu byť podkladom pre objektívny výklad uvedených pojmov. V susedských sporoch súdy vykonávajú dokazovanie znaleckými posudkami a v prípade obťažovania svetlom dochádza objektivizácii podľa technických noriem a vyhlášky č. 539/2007 Z. z. [4], popísaných v kapitole 2. Ak obťažovanie svetlom neprekračuje mieru primeranú pomerom, ktorá vyplýva z bežného správania sa vlastníkov veci, susedia sú povinní dané si navzájom trpieť [2, 3].
Zdržať sa všetkého… Oprávnený, dožadujúci sa súdnej ochrany, môže sa dovolať iba uloženia povinnosti vlastníkovi, aby sa zdržal presne vymedzeného rušenia, nie však povinnosti pozitívne alebo niečo konkrétne konať. Rušiteľ po vydaní súdneho rozhodnutia si má zvoliť sám opatrenie, ktorým odstráni vzniknutý stav [2, 3].
Ako postupovať. Obťažovaný sa môže domáhať ochrany svojho práva na súde. Aby však nedochádzalo k zbytočnému zaťažovaniu súdov, žalobca môže využiť všetky ďalšie zákonné prostriedky, aby dosiahol ochrany svojho práva. V prvom prípade by malo ísť o vzájomnú dohodu medzi rušiteľom a obťažovaným. V prípade neúspechu sa občan môže domáhať ochrany svojho práva na obci, ktorá podľa § 5 môže vydávať rozhodnutia za špecifických okolností a zabrániť tak, aby sa všetky takéto prípady automaticky dostali pred súd (samozrejme súdne preskúmanie rozhodnutí je možné). Podobne môže občan požiadať o pomoc iné štátne orgány (napríklad príslušný úrad verejného zdravotníctva), ktoré podľa § 3 Občianskeho zákonníka dbajú na to, aby nedochádzalo k ohrozovaniu a porušovaniu práv z občianskoprávnych vzťahov a aby prípadné sa rozpory medzi účastníkmi odstránili predovšetkým ich dohodou. V mnohých prípadoch postačí výzva na upustenie od protiprávneho konania z obce alebo iného štátneho organu, prípadne z advokátskej kancelárie.
[1] Zákon č. 40/1964 Zb. Občiansky zákonník ako vyplýva z neskorších zmien a doplnení
[2] Svoboda, J., Výklad úplného znenia zákona č. 40/1964 Zb., Občiansky zákonník
[3] Bajánková, J., Čierna, A., Ficová, S., Fíger, J., Górász, L., Nárožný, R., Svoboda, J., Švecová, D.: Komentár (výklad) k § 127 Občianskeho zákonníka
[4] Vyhláška Ministerstva zdravotníctva Slovenskej republiky č. 539/2007 Z. z. o podrobnostiach o limitných hodnotách optického žiarenia a požiadavkách na objektivizáciu optického žiarenia v životnom prostredí
Podľa zákona č. 50/1976 Zb. (stavebný zákon) [1] musí mať každé reklamné zariadenie viditeľné z verejných priestorov stavebné povolenie:
§ 71 ods. 1: Povolenie stavebného úradu vyžadujú, pokiaľ na to nie sú príslušné podľa osobitných predpisov iné orgány,
Podľa zákona každé informačné, reklamné a propagačné zariadenie viditeľné z verejných priestorov musia mať stavebné povolenie (pokiaľ sú spojené so stavbou alebo pozemkom). Občan si môže zistiť, či konkrétne reklamné zariadenie má vydané stavebné povolenie v rámci zákona č. 211/2000 Z z. o slobode informácii [2] na príslušnom stavebnom úrade. Pokiaľ však ide o informačné, reklamné a propagačné zariadenia, ktoré nie sú viditeľné z verejných priestranstiev, tieto povolenie stavebného úradu nevyžadujú.
Pozn.: Na označenie budov, prevádzok, sídiel a pod. sa povolenie nevyžaduje. Podľa § 71 ods. 3 citovaného stavebného zákona [1] povolenie sa nevyžaduje pri označeniach budov štátnych orgánov, pri návestiach v záujme verejnej bezpečnosti a poriadku, pri uličných, požiarnych, dopravných, vodohospodárskych a opisných značkách, pri označení geodetických bodov a poštových schránok. Povolenie sa nevyžaduje ani pri označeniach budov, pokiaľ nie sú reklamným zariadením. Pričom podľa § 2 ods. 2 písm. a zákona 147/2001 Z. z. o reklame [6], reklamou nie je označenie sídla právnickej osoby, trvalého pobytu fyzickej osoby, označenie prevádzkarne alebo organizačnej zložky právnickej osoby alebo fyzickej osoby obchodným menom, ako aj označenie budov, pozemkov a iných nehnuteľných vecí alebo hnuteľných vecí vo vlastníctve alebo v nájme týchto osôb.
Určité obmedzenia pre reklamné zariadenia vyplývajú zo zákona č. 8/2009 Z. z. o cestnej premávke [3]:
§ 60 ods. 9: Na ceste a na mieste pri ceste sa nesmú umiestňovať veci, ktoré by mohli viesť k zámene s dopravnou značkou alebo s dopravným zariadením alebo by ich zakrývali, alebo ktoré by rozptyľovali a upútavali pozornosť účastníka cestnej premávky, alebo ho oslňovali.
§ 60 ods. 10: Miestom pri ceste sa rozumie priestor, v ktorom je umiestnená dopravná značka alebo dopravné zariadenie; takýmto miestom je aj priestor, v ktorom sa dopravné značky alebo dopravné zariadenia spravidla umiestňujú.
Keby sa vyššie uvedené ustanovenie (ods. 9) striktne dodržiavalo, nesmeli by byť na cestách a v ich bezprostrednej blízkosti žiadne reklamné zariadenia. Úlohou reklamného zariadenia je totiž upútať pozornosť. V prípade svetelných reklám hrozí taktiež oslnenie, ktoré sa však musí hodnotiť objektívne podľa príslušných noriem. Uvedené ustanovenie neplatí striktne iba pre reklamné zariadenia, ale všeobecne pre všetky zariadenia, ktoré by mohli rozptyľovať a upútavať pozornosť účastníka cestnej premávky, alebo ho oslňovať. Pod pojmom „miesto pri ceste“ je podľa ods. 10 možné chápať priestor, v ktorom sa dopravné značky a dopravné zariadenia spravidla umiestňujú, teda bezprostredne pri ceste. Samotný pojem „na ceste“ je ohraničený samotnou pozemnou komunikáciu, ktorá je definovaná cestným zákonom [4] č. 135/1961 Zb., kde podľa § 1: ods. 3: Pozemnú komunikáciu tvorí cestné teleso a jej súčasti. Cestné teleso je ohraničené vonkajšími hranami priekop, rigolov, násypov a zárezov svahov, zárubných a obkladových múrov, pätou oporných múrov a pri miestnych komunikáciách pol metra za zvýšenými obrubami chodníkov alebo zelených pásov. Ods. 4 Súčasťou diaľnic, ciest a miestnych komunikácií sú všetky zariadenia, stavby, objekty a diela, ktoré sú potrebné pre úplnosť, na zabezpečenie a ochranu diaľnic, ciest a miestnych komunikácií a na zaistenie bezpečnej, rýchlej, plynulej a hospodárnej premávky na nich. Teda aj stĺpy verejného osvetlenia (osvetlenia osvetľujúceho cestu), zvodidlá, zábradlia a pod.
Konkrétne obmedzenia pre reklamné zariadenia však určuje cestný zákon č. 135/1961 Zb. [4]:
§ 8 ods. 12: Transparenty, skládky materiálov alebo reklamné, informačné a propagačné zariadenia, ako aj iné zariadenia, ktoré neslúžia pre správu pozemných komunikácií ani pre riadenie cestnej premávky a prevádzku dopravy, je zakázané umiestňovať na križovatke a v rozhľadovom poli vodiča na križovatke.
§ 10 ods. 3: Na diaľniciach, cestách pre motorové vozidlá a medzinárodných cestných ťahoch a v ich ochranných pásmach okrem odpočívadiel je zakázané umiestňovať reklamné, informačné a propagačné zariadenia.
Hranicu „ochranného pásma“ určuje vyhláška č. 35/1984 Zb. [5]:
§ 15 ods. 3: Hranicu cestných ochranných pásiem určujú zvislé plochy vedené po oboch stranách komunikácie vo vzdialenosti
Vyššie uvedené ustanovenia jednoznačne zakazujú umiestňovať akékoľvek reklamné zariadenia na križovatkách a v rozhľadovom poli vodiča na križovatke. Žiaľ prax je iná.
Navyše je zakázané umiestňovať reklamné zariadenia na diaľniciach, cestách pre motorové vozidla a medzinárodných cestných ťahoch (okrem odpočívadiel) a v ich ochranných pásmach. Pre diaľnicu (označované D) a cesty budovanej ako rýchlostná komunikácia (napr. cesta pre motorové vozidlá – označované R) je ochranné pásmo 100 metrov od osi vozovky priľahlého jazdného pásu. Šírka cestného ochranného pásma pri cestách medzinárodných cestných ťahoch (označované E) je závislá od typu komunikácie, ktorý na danom úseku medzinárodný cestný ťah tvorí: diaľnica a cesta pre motorové vozidla 100 metrov, cesta I. triedy 50 metrov a cesta II. triedy 25 metrov od osi vozovky.
Cestné ochranné pásma sa zriaďujú podľa § 15 ods. 1 vyhlášky č. 35/1984 Zb. [5] pri všetkých diaľniciach a cestách iba mimo zastavaného územia alebo územia určeného na súvislé zastavanie. Veľmi zjednodušenie môžeme povedať, že cestné ochranné pásma neplatia v obci (aj keď nie nutne, lebo v obci sa môžu nachádzať úseky, ktoré nie sú zastavané a naopak mimo obce môžu byť zastavané územia). Hranice územia zastavaného alebo územia určeného na súvislé zastavanie vyplývajú z územno-plánovacej dokumentácie (podľa § 15 ods. 2 citovanej vyhlášky). To znamená, že ak diaľnica, cesta pre motorové vozidla alebo medzinárodný cestný ťah prechádza obcou alebo mestom (resp. zastavaným územím), v týchto úsekoch daná pozemná komunikácia nemá definované ochranné pásmo a mimo danej pozemnej komunikácie je možné umiestňovať reklamné, informačné a propagačné zariadenia. Naďalej však platí, že takéto zariadenia sa nesmú umiestňovať na diaľnicu, na cestu pre motorové vozidlá a na medzinárodné cestné ťahy – aj v obci, resp. v zastavanom území. Hranicu samotnej pozemnej komunikácie (diaľnice alebo cesty pre motorové vozidlá) určuje cestný zákon [4] č. 135/1961 Zb. Podľa § 1 ods. 3 cestného zákona pozemnú komunikáciu tvorí cestné teleso a jej súčasti. Cestné teleso je ohraničené vonkajšími hranami priekop, rigolov, násypov a zárezov svahov, zárubných a obkladových múrov, pätou oporných múrov a pri miestnych komunikáciách pol metra za zvýšenými obrubami chodníkov alebo zelených pásov. Podľa ods. 4 citovaného ustanovenia cestného zákona súčasťou diaľnic, ciest a miestnych komunikácií sú všetky zariadenia, stavby, objekty a diela, ktoré sú potrebné pre úplnosť, na zabezpečenie a ochranu diaľnic, ciest a miestnych komunikácií a na zaistenie bezpečnej, rýchlej, plynulej a hospodárnej premávky na nich. Takýmito zariadeniami sú napríklad aj stĺpy verejného osvetlenia (osvetlenia osvetľujúceho diaľnicu či cestu pre motorové vozidlá), zvodidlá, zábradlia, nadjazdy a pod. Takže pri diaľnici alebo ceste pre motorové vozidla ani v obci (resp. v zastavanom území) nesmú byť na takýchto objektoch umiestnené žiadne reklamné, informačné a propagačné zariadenia. Žiaľ prax je iná.
Pozn.: Od roku 2009 sa podľa § 144 zákona č. 8/2009 Z. z. [3] prestáva používať pojem „cesta pre motorové vozidlá“ a nahradzuje sa pojmom „rýchlostná cesta“: § 144 Ak sa v doterajších právnych predpisoch používa pojem „cesta pre motorové vozidlá“, rozumie sa tým „rýchlostná cesta“.
[1] Zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov
[2] Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)
[3] Zákon č. 8/2009 Z. z. o cestnej premávke a o zmene a doplnení niektorých zákonov
[4] Zákon č. 135/1961 Zb. o pozemných komunikáciách (cestný zákon) v znení neskorších predpisov
[5] Vyhláška Federálneho ministerstva dopravy č. 35/1984 Zb., ktorou sa vykonáva zákon o pozemných komunikáciách (cestný zákon), v znení neskorších predpisov
[6] Zákon č. 147/2001 Z. z. o reklame a doplnení niektorých zákonov
Stavebný zákon č. 50/1976 Zb. [1] určuje:
§ 47 Všeobecné technické požiadavky na navrhovanie stavieb
k) sa emisie látok znečisťujúcich ovzdušie, svetelné, tepelné a ostatné elektromagnetické žiarenie a podmienky ich odvádzania do vonkajšieho prostredia pri realizácii stavby, prevádzke stavby a súvisiacich činnostiach riešili v súlade s požiadavkami osobitných predpisov; ak takéto požiadavky nie sú ustanovené, aby sa riešili podľa aktuálneho stavu techniky v čase navrhovania konkrétnej stavby,
Ustanovenia stavebného zákona určujú, že stavba musí byť navrhovaná tak, aby sa vylúčili negatívne účinky stavby na okolie z hľadiska ochrany zdravia a životného prostredia a aby emisie svetelného žiarenia boli v súlade s požiadavkami osobitných predpisov. Pre rušivé svetlo takýmto predpisom môže byť vyhláška č. 539/2007 Z. z. [2], popísaná v kapitole 2. V prípade ak na určitú požiadavku neexistuje všeobecne záväzný právny predpis, rieši sa to podľa aktuálneho stavu techniky v čase navrhovania konkrétnej stavby. Napríklad v prípade rušivého svetla neexistuje všeobecne platný právny predpis na hodnotenie pomernej časti svetelného toku svietidiel vyžiarených nad horizont. V tomto prípade by sa mohla stať záväznou technická norma STN EN 12464-2 [3], podrobne popísaná v kapitole 2.
O určitých obmedzeniach v oblasti svietenia pojednáva zákon č. 543/2002 Z. z. o ochrane prírody a krajiny [1]:
§ 13 Druhý stupeň ochrany
n) použitie zariadenia spôsobujúceho svetelné a hlukové efekty, najmä ohňostroj, laserové zariadenie, reprodukovanú hudbu mimo uzavretých stavieb.
§ 14 Tretí stupeň ochrany
a) vykonávanie činností uvedených v … § 13 ods. 2 písm. … l) …,
§ 15 Štvrtý stupeň ochrany
a) vykonávať činnosti uvedené v § 14 ods. 1 ….
a) vykonávanie činností uvedených v … § 13 ods. 2 písm. … l) a § 14 ods. 2 písm. … f),
Z pohľadu ochrany prírody a krajiny zákon rozdeľuje územie Slovenskej republiky na rôzne územia, v ktorých platí jeden z piatich stupňov ochrany. Najprísnejší štvrtý a piaty stupeň ochrany platí pre územia chránených areálov, prírodných rezervácii a prírodných pamiatok. Tretí stupeň ochrany platí pre územia národných parkov, druhý stupeň ochrany pre chránené krajinné oblasti. Pre ostatné územie Slovenskej republiky platí prvý stupeň ochrany. Na území ochranného pásma chráneného územia s určitým stupňom ochrany platí stupeň ochrany o jeden nižší (napríklad v ochrannom pásme národného parku platí druhý stupeň ochrany). Zákon pre druhý a vyšší stupeň ochrany buď zakazuje alebo vyžaduje súhlas organu ochrany prírody pre určité konkrétne činnosti týkajúce sa osvetlenia. Požadovaný súhlas vydáva príslušný Obvodný úrad životného prostredia.
Zariadenia na slávnostnú výzdobu a osvetlenie budov. Na území, na ktorom platí druhý až štvrtý stupeň ochrany je potrebný súhlas na použitie zariadenia na slávnostnú výzdobu a osvetlenie budov. Na území s piatym stupňom ochrany je použitie takýchto zariadení zakázané.
Zariadenie spôsobujúce svetelné efekty. Na území, na ktorom platí druhý stupeň ochrany je potrebný súhlas na použitie zariadenia spôsobujúce svetelné a hlukové efekty mimo uzavretých stavieb (najmä ohňostroj, laserové zariadenia a pod). Pre vyššie stupne ochrany je použitie takýchto zariadení zakázané.
Osvetlenie športových trás a areálov. Na území, na ktorom platí tretí a štvrtý stupeň je potrebný súhlas na osvetlenie bežeckej trate, lyžiarskej trate a športového areálu mimo uzavretých stavieb. Na území s piatym stupňom ochrany je takéto osvetlenie zakázané.
Na ochranu prírody myslí aj technická norma STN EN 12464-2 [2] (popísaná v kapitole 2), žiaľ, technické normy nie sú vo všeobecnosti záväzné.
[1] Zákon č. 543/2002 Z. z. o ochrane prírody a krajiny
[2] STN EN 12464-2: Svetlo a osvetlenie. Osvetlenie pracovných miest. Časť 2: Vonkajšie pracovné miesta
Právo na ochranu životného prostredia ustanovuje Ústava Slovenskej republiky č. 460/1992 Zb. [1]:
Prvý oddiel – Základné ustanovenia
Ústava ustanovuje právo každého na priaznivé životné prostredie a povinnosť každému životné prostredie chrániť. Zároveň však určuje, že nikto nesmie poškodzovať životné prostredie, a to iba „nad mieru ustanovenú zákonom“. Tým však poskytuje určitú ochranu aj pre majiteľov a prevádzkovateľov osvetlenia, ako to potvrdzuje čl. 2 ústavy v zmysle „čo nie je zakázané, je povolené“. Pokiaľ zákon o svetelnom znečistení neexistuje, môže k takému znečisťovaniu aj naďalej dochádzať. Jednoducho, ak neporušujem všeobecné záväzné právne predpisy, tak si môžem svietiť ako chcem, kde chcem, kedy chcem a s čím chcem, a nikto ma nemôže donútiť, aby som zhasol. Smutné, ale je to tak.
[1] Ústava Slovenskej republiky (č. 460/1992 Zb.) v znení neskorších zmien